En 32-årig mand fra Aalborg er varetægtsfængslet i fire uger, sigtet for under påvirkning af narko og spiritus at køre vanvidskørsel.

Manden fra Aalborg skulle ifølge politiets oplysninger i påvirket tilstand have kørt med en hastighed på over 200 km/t  - og påkørt en anden bil. Det oplyser Nordjyllands Politi. Episoden startede med en anmeldelse vedrørende en sort Audi i Nørresundby, men endte med vanvidskørsel og et uheld i Limfjordstunnellen. Fandt fører og bil Til sidst fandt politiet både bil og fører i Aalborg Centrum. I alt havde tre personer befundet sig i bilen. En stak af, en anden fik politiet fat i – føreren stak af med bilen, inden han altså til sidst blev anholdt i Aalborg. Manden er nu varetægtsfængslet i fire uger og sigtet for vanvidskørsel under påvirkelse af narko og spiritus.